Platforma TikTok trebuie reglementată urgent, chiar în anul electoral 2024, pentru că a devenit bază de mesaje extremiste, cu popularitate în rândul tinerilor, susțin Lucian Romașcanu (PSD) și Rareș Bogdan (PNL).
Cei doi recunosc că partidelor tradiționale au pierdut prima bătălie de comunicare cu AUR pe această platformă de socializare.
În replică, liderul AUR, George Simion, acuză PNL și PSD de "reflexe totalitare". "Vor să interzică orice nu pot controla".
Reacțiile vin după ce datele unui sondaj național, realizat în luna martie, arată că AUR se află pe primul loc ca intenție de vot, dintre toate partidele din România, în rândul tinerilor între 18 și 35 de ani. Primele elemente ale cercetării au fost publicate sâmbătă de HotNews, după o discuție cu inițiatorii. Studiul a fost comandat de inițiativa civică nonpartizană "Tinerii votează" și a fost realizat de IRES. Intenția de vot pentru AUR în segmentul tinerilor este de aproximativ 15%, apoi urmând USR și PNL.
- EXCLUSIV Un sondaj naţional arată că AUR ar lua cele mai multe voturi de la tinerii între 18-35 de ani "dacă alegerile au loc duminica viitoare"
- Prima reacție vine din USR după sondajul privind votul tinerilor. Moșteanu: "Bătălia pentru tineri este între USR și AUR. Și sondajele noastre arată că nu preferă partidele vechi"